CELEX: 62022TN0117
Language: el
Date: 2022-03-02 00:00:00
Title: Υπόθεση T-117/22: Προσφυγή της 2ας Μαρτίου 2022 — Grodno Azot και Khimvolokno Plant κατά Συμβουλίου

7.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/30
            
         
      Προσφυγή της 2ας Μαρτίου 2022 — Grodno Azot και Khimvolokno Plant κατά Συμβουλίου
      (Υπόθεση T-117/22)
      (2022/C 222/51)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Grodno Azot AAT (Grodno, Λευκορωσία) και Khimvolokno Plant (Grodno) (εκπρόσωποι: N. Tuominen και L. Engelen, δικηγόροι)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση (ΚΕΠΠΑ) 2021/2125 του Συμβουλίου, της 2ας Δεκεμβρίου 2021, για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα ενόψει της κατάστασης στη Λευκορωσία (1), καθώς και τον εκτελεστικό κανονισμό (EΕ) 2021/2124 του Συμβουλίου, της 2ας Δεκεμβρίου 2021, για την εφαρμογή του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία (2) (στο εξής: προσβαλλόμενες πράξεις), και
               
            
                  —
               
               
                  να καταδικάσει το Συμβούλιο στα δικαστικά έξοδα των προσφευγουσών.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, οι προσφεύγουσες προβάλλουν δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι το Συμβούλιο υπέπεσε σε πρόδηλη πλάνη εκτίμησης καθόσον συμπεριέλαβε τις προσφεύγουσες στα παραρτήματα των προσβαλλόμενων πράξεων. Συγκεκριμένα, οι προσφεύγουσες υποστηρίζουν ότι οι προσβαλλόμενες πράξεις παραθέτουν αβάσιμη, εσφαλμένη και αναληθή αιτιολογία για την ανωτέρω συμπερίληψή τους. Επιπλέον, δε, προβάλλεται ότι η παρατεθείσα αιτιολογία δεν αποδεικνύει σε επαρκή βαθμό ουσιώδη συνάφεια με το περιεχόμενο των πράξεων.
               
            
                  2.
               
               
                  Με τον δεύτερο λόγο προβάλλεται ότι οι προσβαλλόμενες πράξεις δεν αποδεικνύονται στον βαθμό που απαιτείται για την επιβολή ατομικών κυρώσεων. Το Συμβούλιο, επιχειρώντας να χρησιμοποιήσει ατομικές κυρώσεις για να επιτύχει τον σκοπό του περιορισμού των επιχειρηματικών δραστηριοτήτων και κερδών μιας επιχείρησης η οποία ανήκει σε τρίτο κράτος, εφάρμοσε ένα μη σύννομο μέτρο.
               
            
         (1)  ΕΕ 2021, L 430 I, σ. 16.
      
         (2)  ΕΕ 2021, L 430 I, σ. 1.